న్యూఢిల్లీ: ఎన్నికల సంఘం అధికారికి లంచం ఇవ్వజూపిన కేసులో ఈ నెల 22న విచారణకు హాజరు కావాలంటూ ఢిల్లీ క్రైమ్ విభాగం పోలీసులు ఏఐఏడీఎంకే డిప్యూటీ చీఫ్ టీటీవీ దినకరన్కు సమన్లు పంపించారు.  బుధవారం పొద్దుపోయాక ఆయనకు ఢిల్లీ పోలీసుల నుంచి సమన్లు అందాయి. అసిస్టెంట్ కమిషనర్ సంజయ్తో పాటు మరో అధికారి బసంత్ నగర్లోని దినకరన్ ఇంటివద్దకు వెళ్లి సమన్లు అందించారు. కాగా దినకరన్ దేశం విడిచి వెళ్లకుండా ఢిల్లీ పోలీసులు బుధవారం ఆయనపై లుకవుట్ నోటీసులు కూడా జారీ చేసిన సంగతి తెలిసిందే. దినకరన్ ఎన్నారై కావడం... ఆయన విదేశాలకు వెళ్లే అవకాశం ఉన్నట్టు సమాచారం అందడంతో లుకవుట్ నోటీసులు జారీ చేసినట్టు వెల్లడించారు. ఏఐఏడీఎంకే పార్టీ గుర్తు ‘రెండాకులు’ కోసం ఎన్నికల సంఘానికి లంచం ఇవ్వజూపిన కేసులో... ఈ నెల 16న దినకరన్ మధ్యవర్తిగా చెబుతున్న సుకేశ్ చంద్రశేఖర్ను ఢిల్లీపోలీసులు అరెస్టు చేశారు. మొత్తం రూ.50 కోట్లకు డీల్ కుదుర్చుకునే ప్రయత్నం జరిగినట్టు చెబుతుండగా... చంద్రశేఖర్ వద్ద నుంచి రూ.1.3 కోట్ల నగదుతో పాటు ఖరీదైన కార్లను స్వాధీనం చేసుకున్నారు. ఇప్పటికే చంద్రశేఖర్ నుంచి పోలీసులు కీలక సమాచారం రాబట్టగా... తాజాగా దినకరన్ దర్యాప్తులో చేరనున్నారు. శనివారం దినకరన్ను విచారించనున్న పోలీసులు ఆయన చెప్పే సమాధానాలపై సంతృప్తి చెందకుంటే అదేరోజు అరెస్టు చేసి అదుపులోకి తీసుకునే అవకాశం ఉన్నట్టు చెబుతున్నారు.
newdhilly: ennikala sangham adhikaariki lancham ivvajuupina kesulo ee nela 22na vichaaranaku haajaru kaavaalantuu dhilli crime vibhagam poliisulu aidaenke deputy cheef ttv dinakaranku samanlu pampinchaaru.  budhavaaram poddupoyaka aayanaku dhilli polisula nunchi samanlu andaayi. assistent commisioner sanjaytho paatu maro adhikari basant nagarloni dinakaran intivaddaku velli samanlu andinchaaru. kaga dinakaran desham vidichi vellakunda dhilli poliisulu budhavaaram aayanapai lukavut notisulu kuudaa jaarii chesina sangati telisinde. dinakaran ennarai kaavadam... aayana videsaalaku velle avakaasam unnattu samacharam andadamtho lukavut notisulu jaarii chesinattu velladinchaaru. aidaenke party gurtu ‘rendaakulu’ kosam ennikala sanghaaniki lancham ivvajuupina kesulo... ee nela 16na dinakaran madhyavartigaa chebutunna sukesh chandrasekharnu dhillipolisulu arestu chesaru. mottam roo.50 kotlaku deal kudurchukune prayatnam jariginattu chebutundagaa... chandrasekhar vadda nunchi roo.1.3 kotla nagadutho paatu khareedaina kaarlanu swaadheenam chesukunnaru. ippatike chandrasekhar nunchi poliisulu keelaka samacharam rabattaga... taajaagaa dinakaran daryaaptulo cheranunnaru. sanivaaram dinakarannu vichaarinchanunna poliisulu aayana cheppe samaadhaanaalapai santrupti chendakunte aderoju arestu chesi adupuloki teesukune avakaasam unnattu chebutunnaru.